**ЖҚ бойынша міндеттемелерді орындамаудың негізгі себептері, тізілім толық емес:**

* Тендерлік ұсынысты әзірлеу кезінде МЕРДІГЕРЛЕР Ұйымдардың тауарларды, жұмыстар мен көрсетілетін қызметтерді сатып алу кезінде жергілікті қамтуды есептеуінің бірыңғай әдістемесіне сәйкес ЖҚ-ны дұрыс есептемейді.
* Тендер кезінде ЖҚ мақсатты деңгейін анықтау барысында, МЕРДІГЕР келесі себептермен дәл емес болжам жасайды: (a) МЕРДІГЕРЛЕР болжамды ЖҚ үлесін ТАУАРЛАРМЕН өрнектейді, ал жеткізу көлемі ТАУАРЛАРДЫҢ әртүрлі санаттарын қамтиды, және ТАУАРЛАРДЫҢ қайсысы жергіліктендіруге жататыны және қайсысында СТ-KZ сертификаты бар екендігін айқындайтын нақты анықтама жоқ, (b) ТАУАРЛАРДЫ жеткізуге арналған келісімшарттарда МЕРДІГЕРЛЕР көрсетілген ҚЫЗМЕТТЕРГЕ (логистикаға, сақтауға, т.б.) қатысты шығындарды ТАУАРЛАРДЫҢ құнына қосады;
* Тоқсан сайынғы есепті бермеу, сонымен қатар ЖҚ бойынша тоқсан сайынғы есепті есептік мерзім аяқталғаннан кейін, яғни есептерді беру мерзімдерін бұзумен ұсыну.

**Жағдайды түзетудің ұсынылатын жолдары (ықтимал тендерге қатысушыларға ұсынымдар)**

* ЖҚ бойынша міндеттемелерді орындау үшін жауаптылықты күшейту мақсатында, КПО қазіргі уақытта келісімшарттың қайта қаралған «Жергілікті қамту туралы мәлімдеме» F қосымшасын енгізді *(«Сатып алынған тауарлар, жұмыстар мен қызметтердегі елішілік құндылық (жергілікті қамту) үлесін есептеу» бөлімшесіне сілтеме);*
* Тендерлік ұсыныс әзірлеу барысында МЕРДІГЕРЛЕРДІҢ ЖҚ бойынша мақсатты көрсеткіштерді дұрыс болжауын қамтамасыз ету үшін, КПО өз ресми сайтында МЕРДІГЕРЛЕРГЕ арналған Ұйымдардың тауарларды, жұмыстар мен көрсетілетін қызметтерді сатып алу кезінде жергілікті қамтуды есептеуінің бірыңғай әдістемесіне сәйкес ЖҚ-ны есептеудің нақты мысалдары берілген егжей-тегжейлі презентацияны (оқыту бейнесін) жариялады *(«Сатып алынған тауарлар, жұмыстар мен қызметтердегі елішілік құндылық (жергілікті қамту) үлесін есептеу» бөлімшесіне сілтеме).*